PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECȚIA ECONOMICĂ

NR. 17045/18.03.2021

**RAPORT DE SPECIALITATE**

la proiectul de hotărâre privind aprobarea proiectului “***Elaborarea planului de atenuare și adaptare la schimbările climatice în municipiului Satu Mare***” precum şi a cheltuielilor aferente proiectului

Programul „Mediu, adaptare la schimbările climatice și ecosisteme” (RO – Mediu) este parte integrantă a Mecanismul Financiar al Spaţiului Economic European (SEE) 2014-2021.

Programul RO-MEDIU este implementat în România de Ministerul Mediului, Apelor și Pădurilor în calitate de Operator de Program, prin Unitatea de Implementare a Programului ”Mediu, adaptare la schimbările climatice și ecosisteme”, în parteneriat cu Agenția Norvegiană de Mediu, în calitate de Partener de Program (DPP) din Statele Donatoare. Programul a fost aprobat prin Acordul de Program încheiat între Comitetul Mecanismului Financiar SEE și Ministerul Fondurilor Europene.

Obiectivul Programului RO - Mediu îl reprezintă îmbunătăţirea stării mediului înconjurător în ecosisteme şi reducerea efectelor adverse ale poluării şi ale altor activităţi ale omului.

Primăria Municipiului Satu Mare intenţionează să depună proiectul “***Elaborarea planului de atenuare și adaptare la schimbările climatice în municipiului Satu Mare***” spre finanţare în parteneriat cu Institutul Naţional de Cercetare şi Dezvoltare pentru Protecţia Mediului Bucureşti.

Obiectivul general al proiectului este de a cuantifica şi îmbunătăţi capacitatea de atenuare şi adaptare la schimbările climatice la nivelul municipiului Satu Mare.

Obiectivele specifice ale proiectului sunt:

-Analiza emisiilor de GES pentru datele de inventar la nivelul municipiului Satu Mare în conformitate cu documentele de dezvoltare strategică ale orașului;

-Identificarea principalelor sectoare de intervenție, cu scopul de a reduce semnificativ emisiile de CO2 în zona administrativă a municipiului Satu-Mare;

-Evaluarea riscurilor și vulnerabilităților sectoriale pentru gestionarea problemelor de adaptare la schimbările climatice;

-Implicarea factorilor de decizie și a populației în procesul de elaborare al planului de măsuri de atenuare și adaptare la schimbările climatice.

Obiectivele stabilite la nivelul proiectului, vor contribui la îndeplinirea obiectivelor programului prin creșterea capacității la nivel local de atenuare și adaptare la schimbările climatice. Totodată, proiectul va sprijini implementarea Programul RO-Mediu prin aplicarea legislației europene și a strategiilor privind protecția mediului, în ceea ce privește adaptarea la schimbările climatice, încurajând punerea în aplicare a planurilor de adaptare și atenuare.

Rezultatul principal al proiectului va fi elaborarea Planului de atenuare și adaptare la schimbările climatice al Municipiului Satu Mare.

Valoarea totală a proiectului este de 584.832,00 Lei din care bugetul aferent Primăriei Municipiului Satu Mare este de 97.472,00 Lei iar bugetul aferent Institutului Naţional de Cercetare şi Dezvoltare pentru Protecţia Mediului Bucureşti este de 487.360,00 Lei.

Proiectul nu conţine cheltuieli neeligibile.

Proiectul de hotărâre privind aprobarea proiectului “***Elaborarea planului de atenuare și adaptare la schimbările climatice în municipiului Satu Mare***” precum şi a cheltuielilor aferente proiectului, se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea